Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Iran vannoo iskevänsä Israeliin. Isku panisi maat suoralle törmäyskurssille.
Israel aikoo määrätietoisesti saavuttaa -
kaikki Gazan sodalle asettamansa tavoitteet.
USA, Ranska, Britannia ja Saksa ilmaisivat raudanlujaa tukea Israelille-
Irania vastaan. Kiina ja Venäjä puolestaan peräänkuuluttivat malttia.
Israel on asettanut päivämäärän -
IDF:n suunnitellulle hyökkäykselle Rafahin rajakaupunkiin Gazassa.
Maan poliittinen johto on toistanut viime päivinä, -
että päätös vetää 98. divisioona Khan Yunisista ei tarkoita -
Hamasia ja sen terroriliittolaisia vastaan käytävän sodan päättymistä.
162. divisioona, Givati-prikaati mukaan lukien, jatkaa operointia -
useissa strategisissa ja taktisissa paikoissa Gazan pohjoisosassa.
Viemme loppuun Hamasin pataljoonien tuhoamisen, -
myös Rafahissa. Mikään voima maailmassa ei pysäytä meitä.
Monet voimat yrittävät estää meitä, mutta turhaan.
Vihollinen ei pääse enää uusimaan tekoaan. Sen päivät ovat luetut.
Olemme sitoutuneet tähän tavoitteeseen.
Jokainen teistä täällä osallistuu sen edistämiseen tavalla tai toisella.
Se, mitä vihollinen teki maallemme 7. lokakuuta, ei tule enää toistumaan.
Netanjahu alleviivasi jälleen Israelin sotatavoitteita -
nimeten neljä eri päämäärää.
Israelilla on kolme tavoitetta:
1) Tuomme kaikki panttivangit kotiin:
kaikki kenttätarkkailijat ja heidän lisäkseen kaikki muutkin.
Tuomme kaikki kotiin.
2) Tuhoamme Hamasin.
3) Varmistamme, että Gaza ei enää koskaan uhkaa Israelia.
On myös neljäs tavoite. Hamas on osa Iranin johtamaa pahuuden akselia, -
jonka pyrkimyksenä on tuhota Israel.
Kun kukistamme Hamasin, kukistamme samalla tuon akselin.
Lähi-idässä ja muualla tarkkaillaan tiiviisti, kuka tämän sodan voittaa, -
Israel vai Iran liittolaisineen. Kuka voittaa?
- Israel. - Täsmälleen. Te tiedätte.
Jatkaessaan hyökkäystään Hamasia vastaan Gazassa -
Israel on samanaikaisesti hyväksynyt kaksi toimenpidettä, -
joilla tehostetaan humanitaarisen avun kulkua Gazaan.
Vaikka Hamas pitää yhä 133:a panttivankia -
ja käyttää gazalaisia ihmiskilpinä, -
Israel tekee toimenpiteitä helpottaakseen avun pääsyä Gazaan -
ja etsii uusia keinoja avustustoimitusten tehostamiseksi.
Rakennamme Israelin ja Pohjois- Gazan välille uutta rajanylityspaikkaa,-
jonka kautta apua voidaan toimittaa suoraan siviileille -
sellaisille alueille, joille rekkojen on ollut vaikea päästä.
Näiden uusien toimenpiteiden ansiosta -
Gazaan saadaan toimitettua enemmän apua -
myös ulkomailta, kuten Jordaniasta, saapuvilla rekoilla.
Israelin hallintokoordinaattori palestiinalaisalueilla, COGAT, -
tarkasti ja siirsi Gazaan keskiviikkona peräti 741 rekka-autoa.
YK ja muut kansainväliset avustusjärjestöt sen sijaan -
toimittivat näistä 741 rekasta eteenpäin ainoastaan 267 rekkaa, -
joista vain 146:lla oli lastina elintarvikkeita.
Sitten YK-päämajaan New Yorkissa. Palestiinalaishallinto yrittää hyödyntää
vallitsevaa Israelin-vastaista ilmapiiriä taivuttaakseen -
YK:n turvallisuusneuvoston antamaan sitovan päätöslauselman, -
jolla pohjustettaisiin -
ilman neuvotteluja tapahtuvaa palestiinalaisvaltion tunnustamista.
Anomus toimitettiin turvallisuus- neuvostolle YK:n pääsihteerin kautta.
Se oli historiallinen hetki.
Nyt tuo historiallinen hetki on herätetty uudestaan henkiin.
12 vuoden tarkkailijavaltioroolin jälkeen toivomme vilpittömästi, -
että turvallisuusneuvosto ottaisi asiakseen toteuttaa -
maailmanlaajuista konsensusta nauttivan kahden valtion ratkaisun -
myöntämällä Palestiinan valtiolle YK:n täysjäsenyyden.
Israelin YK-edustaja vastasi palestiinalaishallinnon yritykseen -
päästä ratkaisuun ilman neuvotteluja. Israel pitää palestiinalaisten juonta -
askeleena, joka rikkoo räikeästi YK:n peruskirjaa.
Palestiinalaiset pitävät ainoana ratkaisuna -
sellaista ratkaisua, jossa juutalaisvaltio lakkaa olemasta.
Niin ei ratkaista konfliktia.
Siten jatketaan verenvuodatusta ja väkivaltaa -
sekä taataan 7.10. toistuminen yhä uudestaan.
Sopimus voi syntyä ainoastaan neuvottelupöydässä, -
ei yksipuolisesti pakottamalla.
YK on sabotoinut Lähi-idän rauhaa jo vuosikaudet, mutta tämä päivä -
merkitsee alkua jollekin sellaiselle, josta ei ole enää paluuta.
Israel varautuu mahdolliseen Iranin iskuun.
Hamas, Iranin välikäsi Islamilainen jihad ja muut terroriryhmät toteuttivat-
Iranin tuella raa'an hyökkäyksen Etelä-Israeliin 7.10.2023.
Hizbollah taas on käynyt Iranin tuella -
matalan intensiteetin sotaa Israelia vastaan 8.10. lähtien. Toistuvia iskuja-
ovat tehneet myös Iranin välikädet Syyriassa, Irakissa ja Jemenissä.
Israel taas iski Iranin Damaskoksen- konsulaatin vieressä sijainneeseen -
rakennukseen 1. huhtikuuta.
Iskussa kuoli 7 Iranin vallankumous- kaartin Quds-joukkojen upseeria, -
kuten prikaatinkenraali Mohammad Reza Zahedi, -
joka vastasi kaartin toiminnasta Libanonissa ja Syyriassa.
Iran on nyt vannonut tekevänsä kostoiskun Israelin alueelle.
Sen lisäksi, että Iranin korkein johtaja, ajatollah Ali Khamenei -
on vannonut kostoa, -
myös Iranin ulkoministeri vakuutti Damaskoksessa vieraillessaan, -
että Israelia tullaan rankaisemaan.
Hän myös syytti Yhdysvaltoja Israelin rikoskumppanuudesta.
Haluan sanoa kuuluvalla äänellä täältä Damaskoksesta:
USA on vastuussa tästä terrori- iskusta. Sen pitää kantaa vastuunsa.
Israelia tullaan rankaisemaan.
Iranin vallankumouskaarti ja asevoimat -
ovat nostaneet valmiuttaan korkeimmalle tasolle.
Israelin puolustusvoimat on niin ikään korottanut valmiustasoaan -
ja saanut hyväksynnän vastaiskujen toteuttamiseksi Iranin alueelle.
Käymme tällä hetkellä monen rintaman sotaa.
Ei ole kuitenkaan syytä paniikkiin, -
muttei myöskään välinpitämättömyyteen.
Meidän on oltava tilanteen tasalla ja jatkuvasti valmiita toimimaan.
IDF:n joukot ovat valmiina, ja ne operoivat kaikilla rintamilla -
― etelässä, pohjoisessa, Juudeassa ja Samariassa ja myös kauempana.
IDF tietää, miten Irania vastaan taistellaan -
sekä hyökkäyksellisesti että puolustuksellisesti.
Olemme valmistautuneet siihen. Puolustusjärjestelmämme -
on erinomainen, ja tiedämme, miten toimia Irania vastaan -
sekä lähellä että kaukana sijaitsevissa paikoissa.
Toimimme yhteistyössä -
Yhdysvaltojen ja muiden strategisten kumppaneidemme kanssa.
Kenraali Halevi korosti, että vaikka Israel on valmis kohtaamaan Iranin, -
Iranin uhka ei ole silti pelkästään Israelin ongelma.
Iran on sodan alusta lähtien yrittänyt häivyttää suoran osallisuutensa.
Tiedämme kuitenkin, että Iran panee alulle, ohjaa ja rahoittaa toimia-
sekä välittää tietoa liittolaisilleen Libanonista aina Jemeniin asti.
Iran ei uhkaa ainoastaan Israelia.
Se uhkaa koko länsimaailmaa ja arabimaita.
Iran on ollut ja on yhä globaali ongelma.
Pääministeri Netanjahu alleviivasi Tel Nofin lentotukikohdassa vieraillessaan
perusperiaatteita, jotka Israel on omaksunut vihollistensa suhteen.
Valmistaudumme haasteisiin myös muilla sektoreilla.
Meillä on perusperiaate:
Vahingoitamme niitä, jotka vahingoittavat meitä.
Olemme valmiit täyttämään Israelin turvallisuustarpeet -
niin puolustuksellisesti kuin hyökkäyksellisesti.
USA:n presidentti Joe Biden, -
Britannian pääministeri Rishi Sunak, Saksan liittokansleri Olaf Scholz -
ja Ranskan presidentti Emmanuel Macron -
ovat ilmaisseet vahvan tukensa Israelille. Samalla he varoittivat -
Irania kärjistämästä tilannetta täydeksi sodaksi.
Olemme olleet yhteydessä moniin maihin eri tasoilla.
Olemme viestittäneet Iranille selvästi,-
että sen ei kannata eskaloida tätä konfliktia.
Bidenin hallinto informoi Irania, -
että USA:lla ei ollut osuutta Damaskoksessa tehtyyn iskuun.
USA on myös viestittänyt Iranille -
olevansa valmis puolustamaan Israelia.
Samaan aikaan lentotukialusryhmä USS Eisenhower -
on siirretty lähemmäs Israelin rannikkoa.
Kiitos seurasta.
Rukoillaan rauhaa Jerusalemille ja pelastusta Israelille.
TV7 Israel toimii lahjoitusten varassa.
Ohjelmistomme on katsottavissa ilmaiseksi.
Jos tuotantomme on siunannut sinua, harkitsethan lahjoittamista -
osoitteissa www.tv7.fi/lahjoita ja www.tv7israelnews.com.
Olen Jonathan Hessen. Shabbat shalom ja siunausta.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen